CELEX: 62021TN0413
Language: ro
Date: 2021-07-10 00:00:00
Title: Cauza T-413/21: Acțiune introdusă la 10 iulie 2021 – Feralpi/Comisia

25.10.2021   
            
            
               RO
            
            
               Jurnalul Oficial al Uniunii Europene
            
            
               C 431/40
            
         
      Acțiune introdusă la 10 iulie 2021 – Feralpi/Comisia
      (Cauza T-413/21)
      (2021/C 431/48)
      Limba de procedură: italiana
      
         Părțile
      
      
         Reclamantă: Feralpi Holding SpA (Brescia, Italia) (reprezentanți: G. Roberti și I. Perego, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  (i) în temeiul articolului 266 al doilea paragraf, al articolului 268 și al articolului 340 al doilea paragraf TFUE, obligarea Uniunii, reprezentată de Comisie, la repararea prejudiciului suferit de reclamantă ca urmare a neplății de către Comisie a dobânzilor de întârziere la cuantumul amenzii care trebuiau plătite în executarea, în temeiul articolului 266 TFUE, a hotărârii de anulare a Curții de Justiție din 21 septembrie 2017, C-85/15 P, care trebuie calculate după cum urmează:
                  
                              (a)
                           
                           
                              un cuantum al dobânzilor de întârziere datorate pentru cuantumul de 10 250 000,00 euro al amenzii plătite provizoriu de reclamantă, pentru perioada cuprinsă între 4 martie 2010 și 26 octombrie 2017, stabilit pe baza ratei stabilite de Banca Centrală Europeană (BCE) pentru principalele sale operațiuni de refinanțare în vigoare la 1 martie 2010 (și anume un procent), majorat cu trei puncte procentuale și jumătate, după deducerea dobânzilor bancare deja încasate, în valoare de 3 204 301,82 euro, sau, cu titlu subsidiar, calculat pe baza ratei dobânzii pe care Tribunalul o va considera adecvată;
                           
                        
                              (b)
                           
                           
                              un cuantum al dobânzilor de întârziere pentru cuantumul prevăzut la litera (a), pentru perioada cuprinsă între 26 octombrie 2017 și data plății efective, sau cu titlu subsidiar între 16 martie 2021 și data plății efective, determinat pe baza ratei dobânzii vizate la litera (a) sau, cu titlu subsidiar, pe baza unei alte rate a dobânzii pe care Tribunalul o va considera adecvată;
                           
                        
            
                  —
               
               
                  (ii) în temeiul articolului 263 al doilea paragraf, anularea deciziei cuprinse în scrisoarea Comisiei, Direcția Generală Buget, din 30 aprilie 2021 (Ref. Ares (2021)2904279) de respingere a cererii de rambursare a dobânzilor menționate a Feralpi Holding SpA din 16 martie 2021;
               
            
                  —
               
               
                  (iii) obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii în despăgubire, reclamanta invocă un motiv unic, întemeiat pe faptul că Comisia este obligată, în temeiul răspunderii sale extracontractuale, în conformitate cu articolul 266 al doilea paragraf și cu articolul 340 al doilea paragraf TFUE, să îi plătească reclamantei o despăgubire în cuantum egal cu cuantumul dobânzilor de întârziere datorate pentru amenda care i-a fost rambursată în executarea, în temeiul articolului 266 TFUE, a hotărârii de anulare Curții de Justiție din 21 septembrie 2017, C-85/15 P, și pentru cuantumul dobânzilor de întârziere datorate pentru această sumă.
      În susținerea acțiunii în anulare, reclamanta invocă trei motive.
      
                  1.
               
               
                  Primul motiv, întemeiat pe nemotivare.
                  
                              —
                           
                           
                              În această privință, se arată că din motivarea comunicării Direcției Generale Buget nu reies motivele care o determină să considere că acțiunea reclamantei era prescrisă.
                           
                        
            
                  2.
               
               
                  Al doilea motiv, întemeiat pe încălcarea articolului 266 TFUE și a articolului 46 din Statutul Curții de Justiție.
                  
                              —
                           
                           
                              În această privință, se arată că determinarea dies a quo de la care Direcția Generală Buget consideră că ar curge prescripția se întemeiază pe o interpretare eronată a articolului 266 TFUE și a articolului 46 din Statutul Curții de Justiție.
                           
                        
            
                  3.
               
               
                  Al treilea motiv, întemeiat pe încălcarea și aplicarea eronată ale articolului 266 TFUE, ale Regulamentului nr. 966/2012 (1) și ale Regulamentului nr. 1268/2012 (2).
                  
                              —
                           
                           
                              În această privință, se arată că Direcția Generală Buget a făcut referire la o normă care nu mai era în vigoare și că dispozițiile relevante ale Regulamentului nr. 966/2012 și ale Regulamentului nr. 1268/2012 trebuie, în orice caz, să fie aplicate în conformitate cu articolul 266 TFUE și nu scutesc Comisia de obligația care decurge din acesta din urmă.
                           
                        
            
         (1)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) Nr. 1605/2002 al Consiliului (JO 2012, L 298, p. 1).
      
         (2)  Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (JO 2012, L 362, p. 1).